Ma aiman aega, mil inimlik vägi ja vaprus ei ole enam üldsegi endist viisi piiratud, vaid püüdlevad ainult lõplike ja üldiste sihtide poole. Sest ideaalset tulevikku ei iseloomusta see, et kangelaslikkuse asemele asub värvitu leplikkus, vaid et kangelaslikkus asub võltsi asemel Tõde teenima; et tunnetav vaim hakkab nõndaviisi juhtima maiseid vägesid. Muidugi ei lakka need kunagi toimimast. Nii röövel kui ka tõekuulutaja ilmutavad üht ja sama vaprust ja nõrkus jääb ikka nõrgaks, millel iganes ta ka ei  põhineks. Nõnda kaua kui öeldakse: kange ...